ემა რობერტსი

ემა როუს რობერტსი (ინგლ. Emma Rose Roberts; დ. 10 სექტემბერი, 1991) — ამერიკელი მსახიობი და მომღერალი. მისი სამსახიობო დებიუტი შედგა 2001 წლის ფილმში „კოკაინი“ (ინგლ. Blow), რომელშიც ქრისტინა ჯანგის როლი შეასრულა. ამის შემდეგ მან განასახიერა ედი სინგერი Nickelodeon-ის 2004-2007 წლების ტელესერიალში „Unfabulous“. 2005 გამოუშვა თავისი პირველი ალბომი „Unfabulous and More“. ამის შემდეგ რობერტსი გადაიღეს ფილმებში: „აქვამარინი“ (ინგლ. Aquamarine; 2006), „ნენსი დრიუ“ (ინგლ. Nancy Drew; 2007), „ველური ბავშვი“ (ინგლ. Wild Child; 2008), „ძაღლების სასტუმრო“ (ინგლ. Hotel for Dogs; 2009), „ვალენტინობის დღე“ (ინგლ. Valentine's Day; 2010), „ეს ამბავი ძალიან სახალისოა“ (ინგლ. It's Kind of a Funny Story; 2011), „საშინაო დავალება“ (ინგლ. The Art of Getting By; 2011) და სხვა. ამ მომენტიდან რობერტსი დაინტერესდა ზრდასრული პერსონაჟების შესრულებით და მონაწილეობა მიიღო ისეთ ფილმებში, როგორებიცაა: „დიდებული ცხოვრება“ (ინგლ. Lymelife; 2008), „4.3.2.1“ (2010), „კივილი 4“ (ინგლ. Scream 4; 2011), „ზრდასრული სამყარო“ (ინგლ. Adult World; 2013), „ჩვენ მილერები ვართ“ (ინგლ. We're the Millers; 2013), „პალო ალტო“ ინგლ. Palo Alto; 2013), „თებერვალი“ (ინგლ. The Blackcoat's Daughter; 2015), „ნერვი“ (ინგლ. Nerve; 2016), „ვინ ვართ ჩვენ ახლა“ (ინგლ. Who We Are Now; 2017), „სამოთხის გორაკები“ (ინგლ. Paradise Hills; 2019) და „დღესასწაული“ (ინგლ. Holidate; 2020). რობერტსმა დიდი აღიარება მოიპოვა საშინელებათა ჟანრის ტელესერიალით „ამერიკულ საშინელებათა ისტორია“ (ინგლ. American Horror Story; 2013-დღემდე). ასევე მან მთავარი როლი შეასრულა კომედიურ-საშინელებათა სერიალში „კივილის დედოფლები“, (ინგლ. Scream Queens; 2015-2016 წწ). ემა როუს რობერტსი 1991 წლის 10 სექტემბერს, ნიუ-იორკის შტატის ერთ-ერთ სოფელში დაიბადა. არის მსახიობ ერიკ რობერტსისა და კელი კანინგჰამის ქალიშვილი. ემას მშობლები მაშინ განქორწინდნენ, როდესაც ემა ახალშობილი იყო, იგი დედამისთან იზრდებოდა. ჰყავს ნახევარ და-ძმები, მამამისის ქორწინებიდან ელზა რობერტსი, დევიდ რეიფალი და ლილა გარეტი, ხოლო დედის ქორწინებიდან, ორი ნახევარ-და, გრეისი და კელი ნიკელსი, ნიკელსი მომღერალია. ემას დეიდები-ჯულია და ლიზა რობერტსი ასევე მსახიობები არიან. ემა, ბავშვობაში ხშირად უყურებდა ფილმებს, რომელშიც დეიდა-ჯულია რობერტსი მონაწილეობდა, სწორედ დეიდა და მამა-ერიკი გახდა ემასთვის შთაგონების წყარო, რომ მამასა და დეიდას კინოინდუსტრიას გაჰყოლოდა. დედამის კელის, სურდა რომ ემას ნორმალური ბავშვობა ჰქონოდა. 2005 წელს რობერტსმა მისი პირველი ალბომი შექმნა, სახელით „Unfabulous And More“, ალბომი, ამავე წლის 27 სექტემბერს გამოვიდა, ეს ალბომი სატელევიზიო სერიების „Unfabulous“-ის საუნდთრეკიც იყო. 2005 წლის სექტემბერში, ალბომის ორი სინგლი გამოვიდა: „I Wanna Be“ და „Dummy“. ორივე მათგანი შემდეგ მუსიკალურ ვიდეოდ გამოაქვეყნეს. ემამ ფილმ „აქვამარინის“ საუნდთრეკიც ჩაწერა, სწორედ ამ ფილმში მონაწილეობდა ემა, მთავარი როლით. 2007 წლის ინტერვიუზე ემამ თქვა: „სწორედ ახლა, მე ვკონცენტრირდები ფილმებზე, მე ვემზადები რომ მონაწილეობა მივიღო ახალ ფილმებში, ამ ზაფხულს, რომელზედაც, ჩემს ბევრ დროს ვხარჯავ“. 2011 წლის სექტემბერში, მან სწავლა „სარა ლოვრენცის კოლეჯში“ დაიწყო, თუმცა მალევე შეწყვიტა, რადგან მას სურდა ყურადღება სამსახურზე გაემახვილებინა. 2012 წელს მან ურთიერთობა მსახიობ ივან პიტერსთან დაიწყო, მას შემდეგ, რაც მათ, ფილმ „ზრდასრულ სამყაროში“ ერთად მოუხდათ მუშაობა. 2019 წლის მარტში ისინი დაშორდნენ. რობერტი ახლა ურთიერთობაშია, ამერიკელ მსახიობთან, გარეტ ჰედლანდთან. 2020 წლის ივნისში გავრცელებული ინფორმაციით, წყვილი პირველ შვილს ელოდება. ემა რობერტსი ↑ Emma Roberts Biography: Film Actress, Singer, Television Actress (1991–). Biography.com (FYI / A&E Networks). დაარქივებულია ორიგინალიდან — October 9, 2016. ციტირების თარიღი: October 9, 2016. Additional on October 9, 2016 ↑ McNeil, Liz (July 31, 2010). „5 Things to Know About Chelsea's Wedding Town, Rhinebeck, N.Y.“. People. დაარქივებულია ორიგინალიდან — მარტი 4, 2016. ციტირების თარიღი: თებერვალი 13, 2020. ციტატა: „Emma was born on February 10, 1991, in Northern Dutchess Hospital [in Rhinebeck].“ ↑ Smith, Stacy Jenel. Roberts Rule: With Emma's Star on the Rise, They're a Dynasty. Netscape Communications. დაარქივებულია ორიგინალიდან — March 25, 2012. ციტირების თარიღი: September 24, 2005. ↑ Elaine Lipworth (2005). „Recognise That Smile?“. You Magazine (July 24, 2005): 28–31. ციტატა: „I'm definitely closer to my mom and stepdad and I don't see my real father much“ ↑ Murray, Rebecca. Emma Roberts Biography. About.com. დაარქივებულია ორიგინალიდან — February 6, 2012. ციტირების თარიღი: June 19, 2012. ↑ Emma Roberts Chart History. Billboard. ციტირების თარიღი: November 30, 2018. ↑ Interview conducted by Bonnie Laufer. (May 14, 2007) Emma Roberts one-on-one interview. Tribute Magazine. ციტირების თარიღი: April 30, 2009. ↑ Life & Style Exclusive: Emma Roberts Puts College On Hold. Life & Style. დაარქივებულია ორიგინალიდან — March 2, 2012. ციტირების თარიღი: January 7, 2014. ↑ Evan Peters: Fiancée Emma Roberts encouraged me to take role in 'Adult World'. New York Daily News (February 13, 2014). დაარქივებულია ორიგინალიდან — February 14, 2014. ციტირების თარიღი: November 4, 2014. ↑ McDermott, Maeve (March 21, 2019). „'American Horror Story' co-stars Emma Roberts, Evan Peters end engagement, reports say“. USA Today. Mclean, Virginia: Gannett Company. ↑ Vacco-Bolanos, Jessica (April 1, 2019). „Emma Roberts Holds Hands With Boyfriend Garrett Hedlund in NYC After Evan Peters Split“. US Weekly. New York City: American Media Inc. ↑ https://www.mirror.co.uk/3am/celebrity-news/breaking-emma-roberts-pregnant-first-22252931#:~:text=Emma%20Roberts%20is%20pregnant.,in%20Silver%20Lake%2C%20Los%20Angeles.